Optimer containerskibets driftstid – brug CJC™ Oliefilter på dieselmotorer
containerskibe – motordiesel Vrye Hansestad Bremen - Wikipedia
(Aangestuur vanaf Hansestad Bremen)
Free Hansestadt Bremen
(„Buite en binne – waag en win“)
Inskrif oor die portaal van die Schütting
Leuse van die Breemse koopmans
Ampstaal: Duits (Nederduits as erkende minderheidstaal)
Stigting: 21 Januarie 1947
Oppervlakte: 419,38 km² (16de)
Bevolking: 682 986 (16de) (31 Desember 2018)
Bevolkingsdigtheid: 1 629 inwoners per vk km (3de)
Volkslied (Landeshymne): Der Bremer Schlüssel
Skuldlas per inwoner: : 31 658 € (31 Desember 2018)
Totale skuldlas: 21,622 miljard € (31 Desember 2018)
Werkloosheidsyfer: 10,0% (Mei 2019)
Amptelike webwerf: www.bremen.de
President van die Senaat: Andreas Bovenschulte (SPD)
Regerende party: SPD, Bündnis 90/Die Grünen en Die Linke
Setels in die parlement (Bürgerschaft)
(83 setels): SPD 23 (2015: 30)
CDU 24 (20)
Bündnis 90/Die Grünen 16 (14)
Die Linke 10 (8)
FDP 5 (6)
AfD 5 (4)
BiW 1 (1)
Laaste verkiesing: 26 Mei 2019
Volgende verkiesing: Mei 2023
Stemme in die Federale Raad (Bundesrat): 3 (van 69)
Die Vrye Hansestad Bremen (Duits: Freie Hansestadt Bremen; Nederduits: Free Hansestadt Bremen) is die kleinste van Duitsland se sestien deelstate met 'n oppervlakte van 419,38 vierkante kilometer en 'n bevolking van 681 032 (soos op 31 Desember 2017). In administratiewe opsig bestaan die deelstaat net uit die twee stede Bremen en Bremerhaven, wat sowat 60 km van mekaar af lê en twee enklawes in die deelstaat Nedersakse vorm. Die stad Bremen lê aan die Weserrivier, Bremerhaven by sy monding in die Noordsee. So is die Vrye Hansestad Bremen die enigste van Duitsland se sestien deelstate wat nie or 'n samehangende staatsgebied beskik nie.
1 Politieke struktuur
1.1 Algemene oorsig
1.2 Wetgewende vergadering
1.3 Uitvoerende gesag
Politieke struktuur[wysig | wysig bron]
Administratiewe kaart van die Vrye Hansestad Bremen, bestaande uit die twee stede Bremen en Bremerhaven, omring deur Nedersakse
Die Raadsaal van Bremen
Bremen se parlement, die Haus der Bürgerschaft
Volgens Bremen se grondwet dra die Breemse deelstaat die amptelike naam "Freie Hansestadt Bremen". Volgens die grondwet staan die Breemse staat by demokrasie, sosiale geregtigheid, vryheid, omgewingsbewaring, vrede en wedersydse begrip en vriendskap tussen die nasies. Alle mag gaan van die mense uit.
Wetgewende vergadering[wysig | wysig bron]
Die 'Bürgerschaft' of parlement met 83 afgevaardigdes word elke vier jaar lede in die kiesafdelings Bremen en Bremerhaven. In 'n beperkte mate word daar in die Breemse grondwet ook voorsiening gemaak vir volkstemmings. 66 van die 67 afgevaardigdes, wat in die munisipale verkiesings van die stad Bremen verkies word, is ook afgevaardigdes van die 'Bürgerschaft'. Die stad Bremerhaven het ook 'n eie parlement en burgemeester.
Die Breemse Senaat dien as die uitvoerende gesag. Die senatore word deur die 'Bürgerschaft' met die meerderheid van die uitgebragte stemme vir dieselfde ampstermyn soos die 'Bürgerschaft' verkies. Daar kan ook 'n aantal van staatsrade verkies word, maar hulle aantal mag nie meer as 'n derde deel van die aantal van die senators beloop nie. In vergelyking met die ander Duitse deelstate se regerings is die Breemse Senaat in sy geheel regstreeks aan die parlement verantwoordelik, en die Breemse burgemeester geniet in vergelyk met die ander senatore geen voorregte nie. Die senators kan nie tewens lede van die 'Bürgerschaft' wees nie.
Regspraak[wysig | wysig bron]
Die regterlike mag word deur onafhanklike regters uitgeoefen. Die lede van die geregshowe word deur 'n kommissie verkies, wat uit drie lede van die Senaat, vyf lede van die 'Bürgerschaft' en drie regters bestaan.
Die Breemse staatsgeregshof lewer uitsprake oor grondwetlike sake. Die staatsgeregshof bestaan uit die president van die hoogste administratiewe gereg (of sy adjunk) en ses verkose lede, waarvan twee Breemse regters moet wees.
↑ (de) Carl V. Scholz (Übers.): Landesverfaten vun de Free Hansestadt Bremen. Bremische Bürgerschaft, Schuster Leer, Bremen 2004. ISBN 3-7963-0362-5
↑ (de) www.statistikportal.de: Bevölkerung in Bremen. Besoek op 17 Augustus 2019.
↑ (de) Schulden der Bundesländer in Deutschland am 31. Dezember 2018 (in Millionen Euro). Besoek op 17 Augustus 2019.
↑ (de) Arbeitslosenquoten im Mai 2019 – Länder und Kreise. Besoek op 17 Augustus 2019.
Wikimedia Commons het meer media in die kategorie Vrye Hansestad Bremen.
Ontsluit van "https://af.wikipedia.org/w/index.php?title=Vrye_Hansestad_Bremen&oldid=2029243"
Die bladsy is laas op 17 Augustus 2019 om 21:30 bygewerk.